Αθήνα: 22.06.2015

Αρ. Πρωτ.:1746

**ΔΕΛΤΙΟ ΤΥΠΟΥ**

**Ε.Σ.Α.μεΑ.: Προτάσεις για τη βελτιστοποίηση του νομοσχεδίου για τα ΚΕΠΑ**

Θετικό κρίνει η ΕΣΑμεΑ το νομοσχέδιο που κατατέθηκε στη Βουλή με τίτλο «Μέτρα Ανακούφισης για τα Α.μεΑ. και απλοποίηση της λειτουργίας των Κέντρων Πιστοποίησης Αναπηρίας (ΚΕ.Π.Α.)», μετά τη δημόσια διαβούλευση.

Σε αυτό συμπεριλαμβάνονται θετικές διατάξεις ως προς την επίλυση ζητημάτων που αφορούν στη λειτουργία των ΚΕΠΑ. Θετικές επίσης είναι διατάξεις με τις οποίες καταργούνται άδικα μέτρα όπως, η διακοπή του εξωιδρυματικού επιδόματος κατά την νοσηλεία του δικαιούχου και η διακοπή χορήγησης της σύνταξης υπερηλίκων του ΟΓΑ σε άτομα με βαριές αναπηρίες.

Επισημαίνεται επίσης ότι μέρος των προτάσεων που είχε καταθέσει η Ε.Σ.ΑμεΑ κατά την διαδικασία της δημόσιας διαβούλευσης έχουν συμπεριληφθεί στο τελικό κείμενο του κατατεθέντος νομοσχεδίου.

Με νέα επιστολή της ΕΣΑμεΑ καταθέτει προτάσεις στοχεύοντας στη βελτιστοποίηση των διατάξεων του νομοσχεδίου προς όφελος των ατόμων με αναπηρία και χρόνιες παθήσεις και των οικογενειών τους.

Η επιστολή προς τον Πρόεδρο και τα Μέλη της Διαρκούς Επιτροπής Κοινωνικών Υποθέσεων της Βουλής

<http://is.gd/Bjcelw>

*Για περισσότερες πληροφορίες επικοινωνήστε με τον Πρόεδρο της Ε.Σ.Α.μεΑ. κ. Ι. Βαρδακαστάνη στο κινητό τηλέφωνο 6937157193.*

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στη νέα ιστοσελίδα της Ε.Σ.Α.μεΑ. [**www.esaea.gr**](http://www.esaea.gr/) και [**www.esamea.gr**](http://www.esamea.gr/) **.**